S-5942/2023

Mál þetta, sem dómtekið var 13. nóvember sl., er höfðað með ákæru, útgefinni af héraðssaksóknara 5. október 2023, á hendur X, kennitala [...], [...], Reykjavík, „fyrir eftirfarandi hegningarlagabrot, framin á árinu 2021, í fangelsinu að Litla- Hrauni, Eyrarbakka, nema annað sé tekið fram:

I.

Eftirfarandi brot gegn valdstjórninni, en brotin beindust gegn fangavörðum og starfsmönnum Fangelsismálastofnunar ríkisins, sem voru við skyldustörf eða vegna þeirra:

1. Með því að hafa síðdegis og að kvöldi fimmtudagsins 25. mars, hótað fangavörðunum A og B, að hella hlandi yfir þá og troða skít upp í þá og alla aðra fangaverði, og með því að hafa skömmu síðar, hótað fangavörðunum A og C, að stinga þá og berja með stunguvopnum sem ákærði hafði útbúið úr járni af brotnum vaski í fangaklefa og hafði í fórum sínum.

2. Með því að hafa síðdegis og að kvöldi fimmtudagsins 20. maí, ítrekað hótað fangavörðunum D, E, F, G, H, I og J, lífláti, og sama kvöld, hótað D, lífláti ásamt því að hóta honum og öðrum fangavörðum ofbeldi.

3. Með því að hafa föstudaginn 19. ágúst í fangelsinu að Hólmsheiði, Nesjavallaleið 9, Reykjavík, hótað fangaverðinum K og öðrum fangavörðum, ofbeldi og/eða lífláti, og skömmu síðar, slegið K með krepptum hnefa í vinstra gagnauga og hótað honum lífláti og hrækt á fangaverðina L og M, en hrákinn hafnaði í auga L og á kinn M.

4. Með því að hafa miðvikudagskvöldið 3. nóvember, hótað fangaverðinum N, ofbeldi og/eða lífláti.

5. Með því að hafa fimmtudaginn 11. nóvember, hótað fangaverðinum N ofbeldi og/eða lífláti.

6. Með því að hafa miðvikudaginn 17. nóvember, hótað O, sálfræðingi Fangelsismálastofnunar og fangavörðunum P og G, ofbeldi og með því að hafa sagt stuttu síðar að hann ætlaði að skíta í bolla og maka framan í fangaverði, kasta þvagi yfir fangaverði og þegar P og G kíktu í gegnum lúgu á fangaklefa stóð ákærði við hurðina með pappaglas með glær kenndum vökva í.

Teljast framangreind brot, í I. kafla, varða við 1. mgr. 106. gr. almennra hegningarlaga nr. 19/1940.

II.

Brot í nánu sambandi gagnvart fyrrum sambúðarkonu sinni R, kt. [...], með því að hafa á alvarlegan hátt ógnað lífi, heilsu og velferð R, sem hér greinir:

7. Með því að hafa laugardagskvöldið 10. apríl, hótað R ofbeldi.

8. Með því að hafa að kvöldi fimmtudagsins 20. maí, hótað R lífláti.

9. Með því að hafa sunnudagskvöldið 24. október, hótað R lífláti.

10. Með því að hafa sunnudagskvöldið 24. október, í tvígang hótað R lífláti.

11. Með því að hafa þriðjudagskvöldið 26. október, hótað R lífláti.

12. Með því að hafa miðvikudaginn 27. október, í umsókn um reynslulausn, hótað R-hk-þgf.

13. Með því að hafa miðvikudaginn 27. október, hótað R og [...]ofbeldi.

14. Með því að hafa mánudagskvöldið 1. nóvember, ítrekað hótað R lífláti.

15. Með því að hafa fimmtudaginn 11. nóvember, hótað R og [...]ofbeldi og/eða lífláti.

Teljast framangreind brot, í II. kafla, varða við 1. mgr. 218. gr. b almennra hegningarlaga nr. 19/1940.

III.

Fyrir eignaspjöll, nema annað sé tekið fram:

16. Með því að hafa síðdegis fimmtudaginn 20. maí, brotið síma í eigu fangelsisins.

17. Stórfelld eignaspjöll, með því að hafa sunnudagskvöldið 24. október, í sameign á fangagangi [...], ítrekað slegið pottum og pönnum í eftirfarandi muni; í ýmis eldhústæki, m. a. þannig að örbylgjuofninn féll í gólfið, í innanstokksmuni sameignarinnar þannig að skúffur og skápahurðir brotnuðu af, ásamt því að pönnuskaft brotnaði af, í önnur heimilistæki og muni og slegið með potti í 360° eftirlitsmyndavél, sem þar var staðsett, þannig hún losnaði, fellt í gólfið bæði ísskáp og frystiskáp, ásamt því að hafa sparkað í örbylgjuofninn, opnað hurð hans og stappað á henni þar til hún féll af, stappað á ótilgreindum mun og ítrekað slegið hann með potti, kastað til hlutum úr innréttingunni, brotið tvo skúringa kústa, en með framangreindu athæfi ákærða hlutust miklar skemmdir á fjórum pottum og þremur pönnum af gerðinni Ikea, tveimur skúringar kústum, eldföstu móti, örbylgjuofni af gerðinni Evita, brauðrist af gerðinni Severin, heilsugrilli af gerðinni George Formann, ryksugu af gerðinni Philips, eldavél af gerðinni Beko, gufugleypi, kæliskáp af gerðinni Whirpool, frystiskáp af gerðinni Whirpool, 50“ PHS sjónvarpstæki, eldhúsinnréttingu og 360° eftirlitsmyndavél, ásamt því að hafa valdið skemmdum á sjónvarpi, af ótilgreindri tegund, sem staðsett var í fangaklefa hans, en allir framangreindir munir voru í eigu fangelsisins.

18. Með því að hafa þriðjudagskvöldið 26. október, kastað símtæki í eigu fangelsisins í gólfið þannig símtækið skemmdist.

19. Með því að hafa sunnudaginn 31. október, brotið dvd spilara, vask og símtæki og rispað og skemmt nokkra dvd diska en umræddir munir voru í eigu fangelsisins.

20. Með því að hafa mánudagskvöldið 1. nóvember, í sameign á [...]- fangagangi, slegið í eftirlitsmyndavél, sem þar var staðsett og slegið nokkrum sinnum í hana með óþekktum hlut, gengið niður í setustofu sameignarinnar, tekið skúffu úr eldhúsinnréttingu hennar, klifrað upp á handrið, og slegið skúffunni nokkrum sinnum í eftirlitsmyndavél sameignarinnar þannig að skúffan brotnaði, farið niður í setustofuna og lamið framstykki skúffunnar í innréttinguna þannig að framstykkið brotnaði, rifið skápshurð af innréttingunni og slegið með henni í innréttinguna þannig að borðplata hennar brotnaði og framhliðar og/eða hurðir innréttingarinnar losnuðu, notað brak úr innréttingunni og slegið tveimur höggum í eftirlitsmyndavélina þannig að hún skemmdist og varð óvirk, brotið blöndunartæki þannig að töluvert vatn lak út á gólf, neyðarútgangsljós og símtæki í sameigninni, en framangreindir munir voru í eigu fangelsisins.

Teljast framangreind brot, í III. kafla, varða við 1. mgr., sbr. 2. mgr. 257. gr. almennra hegningarlaga nr. 19/1940, ásamt því að brotið í lið 2 telst varða við 2. mgr. 257. gr. sömu laga.

Þess er krafist að ákærði verði dæmdur til refsingar og greiðslu alls sakarkostnaðar.

Krafist er upptöku á tveimur 2 heimagerðum stunguvopnum, sbr. ákærulið 1, með vísan til 37. gr. vopnalaga nr. 16/1998.

Einkaréttarkrafa:

Fyrir hönd Fangelsismálastofnunar ríkisins, kt. [...], er þess krafist að ákærða verði gert að greiða henni skaðabætur, samtals að fjárhæð kr. 1.018.095,- auk vaxta skv. 8. gr. laga nr. 38/2001 um vexti og verðtryggingu, af kr. 830.314 frá 24. október 2021 til 11. nóvember 2021 og af kr. 1.018.095 frá þeim degi þar til mánuður er liðinn frá því að ákærða var kynnt bótakrafa þessi, en með dráttarvöxtum skv. 1. mgr. 6. gr. vaxtalaga nr. 38/2001 frá þeim degi til greiðsludags, sbr. 9. gr. sömu laga. Þá er þess krafist að ákærða verði gert að greiða brotaþola málskostnað vegna kostnaðar við að hafa bótakröfuna uppi.

Fyrir hönd R, kt. [...], er þess krafist að ákærða verði gert að greiða henni miskabætur að fjárhæð kr. 1.500.000,- auk vaxta skv. 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 10. apríl 2021 en með dráttarvöxtum skv. 9. gr., sbr. 1. mgr. 6. gr. laga nr. 38/2001 frá þeim degi er mánuður er liðinn frá því að bótakrafa þessi er birt til greiðslu dags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Þann 27. október 2023 gaf lögreglustjórinn á höfuðborgarsvæðinu út ákæru á hendur ákærða, sem sameinuð var máli þessu, „fyrir eftirtalin brot framin á árinu 2022- 2023 á höfuðborgarsvæðinu, nema annað sé tekið fram:

I.

1. Fyrir brot í nánu sambandi gagnvart fyrrum sambúðarkonu sinni R, kt. [...]með því að hafa endurtekið og á alvarlegan hátt með hótunum ógnað lífi, heilsu og velferð hennar, með því að hafa: a. Miðvikudaginn 2. mars 2022 sent R skilaboð í síma hennar, símanúmer [...], með skilaboðum á Messe nger/facebókarreikningur undir nafninu [...], en ákærði var þá í afplánun á Litla- Hrauni, þar sem hann segir:

1 „Ég ætla fokking skjóta þig tikin þin“ þannig á alvarlegan hátt ógnað lífi, heilsu og velferð R.

Telst brot þetta varða við 1. mgr. 218. gr. b, almennra hegningarlaga nr. 19/1940. b. Laugardaginn 21. janúar 2023 sent R skilaboð á Messenger á nafni [...]í síma hennar, símanúmer [...]:

1 „Ég veit ekki hvað þú hélst að myndi hjálpa með að leggja líf manns í rúst og hvað þú græðir á því en þetta var afar illa skipulagt hjá þér, sjáðu hver er“..

2 „en a-x-x spá í að kála þér í dag.“

3 „Og það er engin að vara geta varið þig frá mér ekkert nálgunarbann og engin karlmaður.. Einn daginn kem ég. Mæli með þú skilir mér skaðabótunum og viðurkennir fyrir fólki sannleikan áður en skaði verður“, og þannig á alvarlegan hátt ógnað lífi, heilsu og velferð R.

Telst brot þetta varða við 1. mgr. 218. gr. b. almennra hegningarlaga og til vara við 233. gr. sömu laga.

2. Fyrir brot gegn nálgunarbanni, með því að hafa laugardaginn 21. janúar 2023, sbr. ákæruliður I.1. b. (mál nr.

[...]

, sbr. skjáskot myndir

[...]

) sett sig í samband með símaskilaboðum á Messenger, við fyrrum sambúðarkonu og kærustu R, þrátt fyrir að honum hafi verið gert að sæta nálgunarbanni gagnvart henni og bannað að setja sig í samband við hana, samkvæmt ákvörðun lögreglustjórans á höfuðborgarsvæðinu frá 13. september 2022, en ákvörðunin var birt ákærða 14. september 2022 og gilti í 12 mánuði eða til 13. september 2023. Ákvörðunin var staðfest með úrskurði Héraðsdóms Reykjavíkur [...] nr.

[...] og staðfest með úrskurði Landsréttar

[...] sama ár, nr.

[...] .

Telst brot þetta varða við 1. mgr. 232. gr. almennra hegningarlaga.

3. Fyrir brot í nánu sambandi gagnvart foreldrum sínum S, kt. [...]og T, kt. [...], með því að hafa endurtekið og á alvarlegan hátt með hótunum og ofbeldi ógnað lífi, heilsu og velferð þeirra, sem hér greinir: a. Með því að hafa föstudaginn 14. apríl 2023 að [...]í Reykjavík, komið að heimili þeirra og farið inn í svefnherbergi þar sem þau lágu og dregið upp hníf og ógnað S og T með hníf og hótað að drepa þau, jafnframt hótað föður sínum ítrekað lífláti og beint hnífnum að S og í framhaldinu farið og sparkað upp hurð að salerninu og í kjölfarið hent síma í áttina að föður sínum og þannig á alvarlegan hátt ógnað lífi, heilsu og velferð S og T.

Telst brot þetta varða við 1. mgr. 218. gr. b. almennra hegningarlaga. b. Með því að hafa þriðjudaginn 27. júní 2023, farið að heimili foreldra sinna S, kt. [...]og T, kt. [...], að [...] í Reykjavík, brotið þar rúðu, sjónvarpsskjá og sófaborð og hótað móður sinni lífláti, en T forðaði sér burt af heimilinu sínu vegna hótana og þannig á alvarlegan hátt ógnað lífi, heilsu og velferð T.

Telst brot þetta varða við 1. mgr. 218. gr. b. almennra hegningarlaga. c. Með því að hafa á sama tíma sbr. ákæruliður I. 3. b, þriðjudaginn 27. júní 2023 sent föður sínum skilaboð á Messenger með eftirfarandi hótunum, en ákærði var þá staddur á heimili foreldra sinna að [...]og þannig á alvarlegan hátt ógnað lífi, heilsu og velferð S :1 „ Eg kem og eg sting þig“

2 „Þú ert að ganga langt yfir strikið“

3 „Heyrðu eg ætla að kveikja í husinu“

4 „ Er komin med nog“

5 „Fokk fangelsisdomur“

6 „Þ mstt bara hoppa uppi rassgatið a þer niska draslið þitt“

7 „Þu kemur ekkert svona fram við mig“

8 „ Klaraðu dilinn“

9 „ Eða ef sver það eg sting ykkur“

10 „Nuer eg komin med nog“

11 „Þu ert buin sd ahsfa heilan fkn manuð til að lana mer og hjalpa mer af stað“12 „ Þvi eger alveg buin ad fa. Ig full saddan affolki einsvo þer og mommu pabbi“13 „Eg drep næsta mann“

14 „Sem eyðileggur fyrir mer“

15 „Drullaðu þer hingað að selj fkn bilinn“

16 „Þu ert halfviti“

17 „Dul lastu hingað að klara soluna“

18 „ Þu ert buin ad fa nog af sjalfum þer og mommu ekki mer“

19 „Jæja þu villt enda lif þitt“

20 „Heyrðu allt í goðu“

21 „Eyði ekki leyri orðum í þig“

22 „Þu ert að reyna hustlamig“

23 „Ogeðið þitt“

24 „Buin að rusta sjonvarpinu og borðinu“

25 „Hvað viltu fleyra onytt“

26 „Nu langar mig að drepa þig“

27 „Ogeðið þitt lætir peninga snuast um allt“

28 „Framyfir fjölskylduna“

29 „Skemmdi vegginn“

30 „Þu ert dauður“

31 „Eg kem strax“

32 „Og klara þig“

33 „Nu hætti eg ekki“

34 „ Skulum hafa það a hreinu“

Telst brot þetta varða við 1. mgr. 218. gr. b. almennra hegningarlaga. d. Með því að hafa að kvöldi laugardagsins 19. ágúst 2023 farið að heimili foreldra sinna S, kt. [...]og T, kt. [...], að [...]í Reykjavík, og með ofbeldi hrint móður sinni þannig að hún féll í gólfið ogí framhaldinu hótað föður sínumað stinga hann og drepa og þannig ógnað lífi, heilsu og velferð S og T.

Telst brot þetta varða við 1. mgr. 218. gr. b. almennra hegningarlaga.

II.

Fyrir brot gegn nálgunarbanni, með því að hafa:

4. Miðvikudaginn 28. júní 2023, komið að [...]í Reykjavíká heimili foreldra sinna, S kt. [...]og T, kt. [...], og þrátt fyrir að honum hafi verið gert að sæta nálgunarbanni gagnvart þeim samkvæmt ákvörðun lögreglustjórans á höfuðborgarsvæðinu frá 28.06.2023, en ákvörðunin var birt ákærða sama dag eða 28. júní og gilti í 6 mánuði. eða til 28. desember 2023. Lögregla hafði haft afskipti af ákærða þann 27. júní og handtekið hann vegna áreitis, hótana og ofbeldis gagnvart foreldrum sínum að [...], sbr. mál lögreglu nr. [...], en eftir að honum var sleppt úr haldi lögreglu 28. júní fór hann að [...], þar sem lögregla hafði síðar afskipti af ákærða 28. júní vegna brots á nálgunarbanni og var hann handtekinn af lögreglu.

Telst brot þetta varða við 1. mgr. 232. gr. almennra hegningarlaga.

5. Fyrir brot gegn nálgunarbanni, með því að hafa laugardaginn 19. ágúst 2023, komið á heimili foreldra sinna, S kt.

[...] og T, kt.

[...]

, að

[...] í Reykjavík, þrátt fyrir að honum hafi verið gert að sæta nálgunarbanni gagnvart þeim samkvæmt ákvörðun lögreglustjórans á höfuðborgarsvæðinu frá 28. júní 2023 og gilti í 6 mánuði, en ákærði var handtekinn af lögreglu að [...] í Reykjavík skömmu síðar.

Telst brot þetta varða við 1. mgr. 232. gr. almennra hegningarlaga.

6. Fyrir brot gegn nálgunarbanni, með því að hafa á tímabilinu frá 20- 21. ágúst 2023 í fangelsinu á Hólmsheiði sett sig í samband við móður sína T, kt.

[...]

, með því að hringja í hana þrátt fyrir að honum hafi verið gert að sæta nálgunarbanni gagnvart henni samkvæmt ákvörðun lögreglustjórans á höfuðborgarsvæðinu frá 28. júní 2023, en ákvörðunin var birt ákærða sama dag og gilti til 28. desember 2023, en ákærði setti sig í samband við móður sína í gegnum síma.

Telst brot þetta varða við 1. mgr. 232. gr. almennra hegningarlaga.

III.

Fyrir umferðarlagabrot með því að hafa:

7. Föstudaginn 12. maí 2023, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa slævandi lyfja (í blóðsýni mældist oxýkódon 130 ng/ml) um Mosaveg við Breiðuvík í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Miðvikudaginn 7. júní 2023, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 8,1 ng/ml) um Bíldshöfða í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9. Laugardaginn 17. júní 2023, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 7,0 ng/ml) um Veghús í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

10. Fyrir fíkniefnalagabrot, með því að hafa laugardaginn 19. ágúst 2023 að [...] í Reykjavík haft í vörslum sínum samtals 58 kannabisplöntur og hafa umnokkurt skeið fram til þessa dags ræktað greindar plöntur sem lögregla fann við leit að [...].

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

11. Fyrir fíkniefnalagabrot, með því mánudaginn 24. október 2022 við innflutning póstssendingarinnar [...] nr. [...] staðið að innflutningi að 8,86 gaf fíkniefninu ADB-

BUTINACA (nýmyndaður kannabínóíði), en tollgæsla lagði hald á sendinguna, merkt ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á, samtals 58 kannabisplöntum og 8,86 gaf ADB- BUTINACAsamkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum. Einnig er krafist upptöku á 16 gróðurhúsalömpum, 2 loftblásurum, 2 loftsíum, hitastilli, kolasíu og 2 rafmagnsklóm með tímastilli, samkvæmt heimild í 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum.

Einkaréttarkrafa:

E-kk-nf O-kk-nf S-kk-nf lögmaður fyrir hönd R, kt. [...], gerir þá kröfu að ákærði X, kt. [...]greiði R miskabætur að fjárhæð kr. 1.500.000,- auk vaxta samkvæmt 8. gr. laga um vexti og verðtryggingu nr. 38/2001, samanber 16. gr. skaðabótalaga nr. 50/1993, frá 10. apríl 2021 en með dráttarvöxtum samkvæmt 9. gr., samanber 1. mg. 6. gr. laga nr. 38/2001 frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Við fyrirtöku málsins 13. nóvember sl. lýsti sækjandi því að ákæruvaldið leiðrétti ákæru, dags. 27. október 2023, þannig að í ákærulið 3 a falli burt orðin „og beint hnífnum að S “og í ákærulið 3 d verði orðinu „hrint“ breytt í „ýtt“. Þá féll ákæruvaldið frá ákærulið IV.11 í sömu ákæru.

Verjandi ákærða krefst þess að ákærða verði dæmd vægasta refsing sem lög leyfa. Hann samþykkir bótakröfu Fangelsismálastofnunar en krefst lækkunar bótakröfu brotaþolans R. Þá krefst hann hæfilegrar málsvarnarþóknunar sér til handa sem greiðist úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. október 2023, á hann að baki sakaferil sem nær aftur til ársins 2013. Nú síðast gekkst hann undir lögreglustjórasátt vegna umferðarlagabrots 22. mars á þessu ári. Þann [...] 2021 var ákærði dæmdur í fangelsi í tvö ár vegna ýmissa brota gegn almennum hegningarlögum, umferðar-, vopna- og fíkniefnalögum. Hluti brota ákærða nú var framinn fyrir uppkvaðningu dómsins og viðurlagaákvörðunina og verður ákærða dæmdur hegningarauki hvað þau brot varðar, sbr. 78. gr. almennra hegningarlaga nr. 19/1940. Við ákvörðun refsingar verður litið til 1., 2., 3., 5., 6., og 8. tl. 1. mgr. og 3. mgr. 70 gr. sömu laga. Brot ákærða eru fjölmörg og alvarleg og beindust að foreldrum hans, fyrrverandi unnustu og opinberum starfsmönnum.

Í málinu liggur fyrir geðmat á ákærða sem unnið var af U geðlækni, dags. 2. febrúar 2021, vegna annars máls. Það er niðurstaða geðmatsins að ákærði sé sakhæfur. Hann er hins vegar greindur með áráttu- og þráhyggjuröskun með ríkjandi þráhyggju athöfnum, lyfjafíkn, truflun á virkni og athygli og félagslega persónuröskun.

Með hliðsjón af öllu framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í tvö ár. Vegna alvarleika brotanna og sakaferils ákærða er ekki unnt að skilorðsbinda refsinguna. Gæsluvarðhald ákærða frá 20. ágúst sl. dregst frá refsingunni, sbr. 76. gr. almennra hegningarlaga.

Með vísan til lagaákvæða í ákæru lögreglustjórans á höfuðborgarsvæðinu frá 27. október sl. verður ákærði sviptur ökurétti í fimm ár.

Með vísan til lagaákvæða í ákærunum eru gerð upptæk tvö heimagerð stunguvopn, 58 kannabisplöntur, 8,86 gaf ADB- BUTINACA, 16 gróðurhúsalampar, tveir loftblásarar, tvær loftsíur, hitastillir, kolasía og tvær rafmagnsklær með tímastilli sem hald var lagt á við rannsókn málsins.

Af hálfu Fangelsismálastofnunar ríkisins er krafist skaðabóta að fjárhæð 1.018.095 krónur ásamt vöxtum. Ákærði hefur fallist á bótakröfuna eins og hún er fram sett og verður hann dæmdur til greiðslu hennar ásamt málskostnaði eins og greinir í dómsorði.

Af hálfu R eru gerðar bótakröfur vegna beggja ákæranna að fjárhæð 1.500.000. Ákærði hefur verið sakfelldur fyrir alvarleg brot gagnvart R og verður fallist á að hún eigi rétt á miskabótum úr hendi ákærða á grundvelli 26. gr. skaðabótalaga nr. 50/1993. Í málinu liggja frammi vottorð um afleiðingar brotanna fyrir brotaþola. Að gögnum málsins virtum þykja miskabætur hæfilega ákveðnar 500.000 krónur ásamt vöxtum og málskostnaði sem í dómsorði greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 2.47 0.824 krónur að meðtöldum virðisaukaskatti, og 64.296 krónur í aksturskostnað, og 594.966 krónur í annan sakarkostnað.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í tvö ár. Gæsluvarðhald ákærða frá 20. ágúst 2023 dregst frá refsingunni.

Ákærði er sviptur ökurétti í fimm ár.

Ákærði sæti upptöku á tveimur heimagerðum stunguvopnum, 58 kannabisplöntum, 8,86 gaf ADB- BUTINACA, 16 gróðurhúsalömpum, tveimur loftblásurum, tveimur loftsíum, hitastilli, kolasíu og tveimur rafmagnsklóm með tímastilli.

Ákærði greiði Fangelsismálastofnun ríkisins 1.018.095 krónur ásamt vöxtum skv. 8. gr. laga nr. 38/2001 um vexti og verðtryggingu, af 830.314 krónum frá 24. október 2021 til 11. nóvember 2021 og af 1.018.095 krónum frá þeim degi til 17. nóvember 2023, en þá með dráttarvöxtum skv. 1. mgr. 6. gr., sbr. 9. gr., sömu laga frá þeim degi til greiðsludags, auk 256.122 króna í málskostnað.

Ákærði greiði R 500.000 krónur, ásamt vöxtum skv. 8. gr. laga nr. 38/2001 um vexti og verðtryggingu, sbr. 16. gr. skaðabótalaga nr. 50/1993, frá 10. apríl 2021 til 17. nóvember 2023, en þá með dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags, auk 813.564 króna í málskostnað.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 2.47 0.824 krónur, og 64.296 krónur í aksturskostnað og 594.966 krónur í annan sakarkostnað.

B-kvk-nf B-kvk-nf